30. 12. 94 De Europæiske Fællesskabers Tidende Nr. L 341/1 (Retsakter hvis offentliggørelse er obligatorisk) RÅDETS FORORDNING (EF) Nr. 3291/94 af 19. december 1994 om fastsættelse for 1995 af visse foranstaltninger til bevarelse og forvaltning af fiskeressourcerne, der finder anvendelse på fartøjer, som fører en medlemsstats flag, bortset fra spansk og portugisisk flag, i de farvande, der henhører under Portugals højhedsområde eller jurisdiktion RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til akten vedrørende Spaniens og Portugals tiltrædelse, særlig artikel 351, under henvisning til forslag fra Kommissionen, og ud fra følgende betragtninger : I henhold til artikel 351 i tiltrædelsesakten skal Rådet fastsætte fiskerimulighederne og det hertil svarende antal EF-fartøjer, der kan fiske i de i nævnte artikel omhand- lede farvande ; det er derfor nødvendigt at fastsætte principper og visse fælles gennemførelsesbestemmelser, for at hver medlems- stat kan forvalte de fiskeriaktiviteter, der udøves af fartøjer, der fører medlemsstatens flag; for pelagiske fiskearter, der ikke er undergivet ordningen med samlede tilladte fangstmængder (TAC) og kvoter, undtagen stærkt vandrende arter, fastsættes disse mulig- heder på baggrund af situationen med hensyn til de fiske- riaktiviteter, der udøvedes af medlemsstaterne, bortset fra Spanien, i de portugisiske farvande i perioden forud for tiltrædelsen ; det er nødvendigt at sikre bevarelsen af bestandene under hensyntagen i øvrigt til de begrænsnin- ger, der gælder for fiskeri efter lignende arter i medlems- staternes farvande, bortset fra spanske farvande, fra portu- gisiske fartøjer ; der er ikke for 1995 tildelte Portugal muligheder for fiskeri efter arter, der ikke er undergivet TAC og kvoter, i medlemsstaternes farvande, bortset fra spanske farvande ; der bør fastsættes specielle betingelser for fiskeriaktivite- terne fra fartøjer, der udnytter bestande af stærkt vand- rende arter, for hvilke der er tildelt fangstmuligheder ; begrænsningerne vedrørende område og fiskeperiode for disse fartøjer er fastsat i artikel 351, stk. 2, 3 og 4 i tiltræ- delsesakten ; det fiskeri, der er omhandlet i denne forordning, er undergivet kontrolforanstaltningerne i forordning (EØF) nr. 2847/93 (), og de særlige bestemmelser, der er vedtaget i henhold til artikel 351, stk. 5, andet afsnit, i tiltrædelsesakten — UDSTEDT FØLGENDE FORORDNING : Artikel 1 Antallet af fartøjer, der fører en medlemsstats flag, bortset fra spansk og portugisisk flag, og som må fiske i de farvande, der henhører under Portugals højhedsområde eller jurisdiktion, som omhandlet i artikel 351 i tiltrædel- sesakten, samt de nærmere regler vedrørende adgang til fiskeri, er fastsat som anført i bilaget til nærværende forordning. Artikel 2 Denne forordning træder i kraft den 1. januar 1995. Den finder anvendelse indtil den 31. december 1995. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 19. december 1994. På Rådets vegne J. BORCHERT Formand () EFT nr. L 261 af 20. 10. 1993, s. 1.